Document ID: 32005R1994

UREDBA KOMISIJE (ES) št. 1994/2005
z dne 7. decembra 2005
o določitvi osnovnih proizvodov, ki ne izpolnjujejo pogojev za predplačilo izvoznih nadomestil
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti prvega pododstavka člena 18 Uredbe in ustreznih predpisov drugih uredb o skupni ureditvi trga za kmetijske proizvode,
ob upoštevanju Uredbe Sveta (EGS) št. 565/80 z dne 4. marca 1980 o predplačilu izvoznih nadomestil za kmetijske proizvode (2),
ob upoštevanju naslednjega:
(1)
Uredba Komisije (EGS) št. 1618/81 z dne 17. junija 1981 o določitvi osnovnih proizvodov, ki ne izpolnjujejo pogojev za predplačilo izvoznih nadomestil (3) je bila večkrat (4) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Člen 4(2) Uredbe (EGS) št. 565/80 se uporablja za predelane proizvode in blago, pridobljeno iz osnovnih proizvodov, pod pogojem, da postopek aktivnega oplemenitenja ni prepovedan za primerljive proizvode. Treba bi bilo pripraviti seznam teh proizvodov iz člena 8 Uredbe (EGS) št. 565/80. Aktivno oplemenitenje je prepovedano za nekatere proizvode, ki so primerljivi z osnovnimi proizvodi.
(3)
Ukrepi, predvideni s to uredbo, so v skladu z mnenjem vseh ustreznih upravljalnih odborov -
SPREJELA NASLEDNJO UREDBO:
Člen 1
Osnovni proizvodi, ki ne izpolnjujejo pogojev po postopku iz člena 4 Uredbe (EGS) št. 565/80, so navedeni v Prilogi I k tej uredbi.
Vendar se ti osnovni proizvodi izključijo samo, kadar so namenjeni za uporabo v predelavi proizvodov, navedenih:
(a)
v Prilogi I k Uredbi (ES) št. 1784/2003, razen proizvodov, ki se uvrščajo pod tam navedeno oznako KN 2309;
(b)
v členu 1(1)(c) Uredbe Sveta (ES) št. 1785/2003 (5).
Člen 2
Uredba (EGS) št. 1618/81 se razveljavi.
Sklici na razveljavljeno uredbo se upoštevajo kot sklici na to uredbo in se berejo v skladu s primerjalno tabelo v Prilogi III.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. decembra 2005

Labels: 3
4
6